તો જેની અગ્રીમતાથી રાહ જોવાઈ રહી હતી એ ભારતની સૌથી મોંઘી(પ્રત્યેક એપિસોડનો ખર્ચ લગભગ 3 કરોડ રૂપિયા) અને સદીના મહાનાયક અમિતાભ બચ્ચનની પ્રથમ ફિક્શન ટીવી સીરીઝ – યુદ્ધ 14મી July થી શરુ થઇ ચૂકી છે. બચ્ચન સાહેબ સિવાય પણ ઘણા મોટા નામો – સારિકા, નાવાઝુદ્દીન સિદ્દકી, કે કે મેનન તથા (Created by-)અનુરાગ કશ્યપ – ને ચમકાવતી આ સીરીઝ 20 એપિસોડની સાયકોલોજીકલ થ્રીલર છે અને આ લખું છું ત્યાં સુધી 3 એપિસોડ આવી ચુક્યા છે અને ખરેખર જોરદાર છે; જો જાણીતા લેખક અને કોલમિસ્ટ જય વસાવડાને જ ટાંકુ તો “કેટલા વખતે ફરી ટીવી સામે રાતના કોઈ સિરિયલનો ટાઈમ યાદ રાખી, ફોનને કામો મુલતવી રાખી ગોઠવાઈ જવાની આદત પાછી ફરશે ,એમ લાગે છે. અમિતાભ-અનુરાગની ધમાલ કમાલ કરશે એવું લાગે છે. બેઝિકલી, બૂઢા-ડીપાર્ટમેન્ટ-સત્યાગ્રહ જેવી ફિલ્મોમાં પોતાનો ટાઈમ અને આપણી ટિકિટ બરબાદ કરતા બચ્ચનને એના શાહી એલિમેન્ટમાં રજવાડી ઠાઠ સાથે સૂટેડ-બૂટેડ સરકારના પ્રભાવપ્રેરક રોલમાં જોઇને જ જામો પડી ગયો. પ્લોટ તો Breaking Badનાં મોડમાં હોય એવું લાગે છે. પણ એ બધાની કોણ પરવા કરે જો ઘેર બેઠા વિન્ટેજ બચ્ચનબાપુની શહેનશાહતમાં રૈયત થવા મળતું હોય તો ! હમણાં તો સોમથી ગુરુ સોની પર રાત્રે ૧૦.૩૦ આંખો ખોડવાની મોબાઈલને બદલે !”